بیرلشمیش میللت‌لر تشکیلاتی‌نین باش کاتیبی آنتونیو گوترز، دونیانین قارشی-قارشییا اولدوغو ساواش، چاتیشما، ایقلیم دییشیک‌لیگی، گؤچ و قاچقین پروبلمینه ایشاره ائده‌رک،
دونیامیز ایسترس تستین‌دن کئچیر دئدی.
آنتونیو گوترز، یئنی ایل اوچون یاییملادیغی ویدئو مساژیندا، دونیا ایچینده یاشانان پروبلم‌لره یؤنلیک اولا‌راق کئچن ایل "قیرمیزی آلارم" خبردارلیغی ائتدیگینی خاطیرلاتدی و تهلوکه‌نین داوام ائتدیگینی بیلدیریب.
گوترز، مساژیندا، داوام ائدن ساواش و موناقیشه‌لره سون وئرمگین، ژئوپولیتیک بؤلونموشلوغون درینلشمه‌سی سببی ایله آغیرلاشدیغینا و رکورد سایدا اینسانین امنیت و قوروما آرایشی ایچینده کؤچ ائتدیگینه دقت چکدی.
بیرلشمیش میللت‌لر تشکیلاتی‌ گنل سکرتری گوترز، اومیدلی اولماق اوچون ده سبب‌لر اولدوغونو بیل‌دیره‌رک، یمن دانیشیق‌لاری‌نین باریش اومیدی یاراتدیغینی، اتیوپی و اریتره آراسیندا اوزون مدت‌دیر داوام ائدن گرگینلیگین سپتامبر آییندا الریاض‌دا الده ائدیلن آنلاشما ایله آرا‌دان قالدیریلماسی‌نین ده بؤلگه‌یه باریش اومیدی گتیردیگینی ایفاده ائدیب.
قلوبال ایستیلشمه‌نین گتیردیگی ایقلیم دییشیک‌لیگینه توخونان و بو وضعیتین "وار اولوشسال تهلوکه" اولماغا داوام ائتدیگی خبردارلیق ائدن گوترز، نظارت‌سیز ایقلیم دییشیک‌لیگی سارمالینی دایان‌دیرماق اوچون سون شانسین الدن بوراخیلماماسی لازیم اولدوغونو وورغولاییب.
گوترز، بین الخالق ایش بیرلیگی چالیشارسا، دونیانین قازاناجاغی دگئرلندیرمسینده اولوب.
